
Hagyjad a bajba!

Munkáimhoz különböző anyagokat és többféle festészeti stílust alkalmazok. A dinamika, ritmus eléréséhez az ellentétekbe kapaszkodok, célom, hogy ezek ízesülésével alkossak képet. Munkáimnál egy konzervált állapot hatására törekszem, a megőrzés, tartósítás, problémájával foglalkozok. A növekedő szerves anyag, a szilikon, műanyag, az applikált növények gyakori elemek, amiből egy ritmikus formavilágot építek, hogy azok visszaadják a természet folyton változó, mozgásban lévő mivoltát. A kollázs-elv alapján felhasznált elemek egy közös történetet szőnek, általában egy tájat, teret alkotnak, mely létrehozásához fontos kritériumom a tömör, lényegre törő megfogalmazás.



